Keskkonnakonverentsi Säästad või saastad eesmärgiks oli aidata kaasa rohelise mõtte- ja eluviisi levikule Eesti ühiskonnas. RMK konsultandi Heiki Hepneri sõnul plaaniti konverentsil anda ülevaade rohelise äri võimalikkusest ning tutvustada praktilisi lahendusi, mida ettevõtted keskkonna säästmiseks rakendada saaksid. Tagasihoidlik huvi keskkonnakonverentsi vastu näitab siiski, et  hoolimata rohelise mõtteviisi levikust ei ole ettevõtted veel valmis oma äritegevuses kuigivõrd roheliste argumentide peale mõtlema, lausus Hepner. Oleme siiski kindlad, et keskkonnasõbralik äri on võimalik ja roheline maksureform mõjutab enamikke ettevõtjaid Eestis.